25/03/2013 | Administración LocalMunicipal
Narón
Regulamento de funcionamento das escolas deportivas municipais

REGULAMENTO DE FUNCIONAMENTO DAS ESCOLAS DEPORTIVAS MUNICIPAIS 1.–INTRODUCIÓN. O deporte constitúe unha actividade de máxima importancia e relevancia nas sociedades modernas. Asóciase directamente a un modo de vida saudable co que se contribúe á mellora das propias condicións físicas, así como a valores de superación, loita, respecto aos demais e ás normas, e de crecemento persoal baseado no esforzo e na mellora do propio rendemento. Todos eles son valores sociais especialmente interesantes no proceso de sociabilidade. O título II da Lei 3/2012, do 2 de abril, do deporte de Galicia, delimita as competencias das distintas administracións públicas en materia de actividade física e de deporte, como consecuencia da vocación xeralista da propia norma e da necesidade de conseguir que a actuación do conxunto dos poderes públicos responda a criterios e obxectivos comúns. A citada lei no seu artigo 8 fala das competencias e obrigas dos municipios en canto a deporte se refire: Os municipios, nos termos que dispón esta lei, a lexislación de réxime local e a lexislación sectorial do Estado, exercerán no seu correspondente ámbito territorial as seguintes competencias: 1. Fomentar, promover e difundir o deporte, especialmente o deporte en idade escolar.2. Promover e, de ser o caso, executar, no ámbito da súa competencia, os programas xerais do deporte, mediante a coordinación coa Administración autonómica, así como coa colaboración con outros entes locais, federacións deportivas galegas ou outras asociacións deportivas.3. Construír, xestionar, ampliar e manter as instalacións deportivas de titularidade municipal e, de ser o caso, a xestión e o mantemento das de titularidade autonómica cuxo uso e cuxa xestión lles sexan cedidos, tendo en conta a cualificación axeitada do persoal responsable para esas finalidades.4. Velar pola plena utilización das instalacións deportivas da súa titularidade, procurar a participación das asociacións deportivas do seu ámbito municipal na optimización do seu uso e coidar as súas condicións de hixiene e seguridade.5. Fomentar e apoiar a creación de asociacións deportivas no seu ámbito territorial, especialmente nos centros de ensino, barrios e centros de traballo.6. Procurar que nos plans de promoción urbanística se establezan as reservas de espazos e cualificacións de zonas para a práctica de deporte, así como a instalación de equipamentos deportivos e levar un censo actualizado no seu ámbito territorial de instalacións deportivas de uso público, tanto de titularidade pública como privada.7 Autorizar, consonte os requisitos xerais, a realización de actividades deportivas fóra das instalacións deportivas e en patrimonio público municipal.8. Organizar campionatos e eventos deportivos de carácter local.9. Calquera outra actuación que vaia en beneficio do desenvolvemento deportivo local ou que lles poida ser atribuída legal ou regulamentariamente e que contribúa aos fins ou obxectivos desta lei.10. Os concellos de máis de 5.000 habitantes contarán cunha área de deportes, que poderá ser mancomunada, para contribuír a achegar a actividade físico-deportiva a toda a cidadanía e garantir o pleno aproveitamento social das instalacións.2.–PADROADO DE DEPORTES DO CONCELLO DE NARÓN. O Concello de Narón, conta co Padroado de Deportes, órgano que se constituíu como unha Fundación Pública de Servizos, co obxectivo primordial de promover o deporte e desenvolver a cultura física e a práctica deportiva da poboación de Narón. O Padroado Municipal de Deportes do Concello de Narón constitúese como fundación pública de servizos ó abeiro do Regulamento de servizos das corporacións locais, creándose con autonomía financeira e funcional, dependente do Concello, para o cumprimento dos obxectivos seguintes: a) A finalidade primordial será a promoción deportiva e o desenvolvemento da cultura física e a práctica deportiva da poboación de Narón b) A promoción de instalacións, así como a conservación, mantemento e administración das instalacións deportivas propiedade do Concello. c) Facilitar a tódolos veciños e veciñas a utilización das instalacións deportivas municipais con carácter formativo e de espallamento e sen ánimo de lucro, de xeito que as achegas económicas dos usuarios e das usuarias contribúan a sufraga-los gastos de mantemento daquelas. d) Xestiona-lo posible uso doutras instalacións deportivas, públicas ou privadas, para o cumprimento dos fins do Padroado. O Padroado ten o seu enderezo social no Pavillón Polideportivo Municipal sito na Estrada da Gándara n.° 148, sen prexuízo de que as seccións especializadas desta estean radicadas funcionalmente noutros edificios municipais onde se realicen as súas actividades específicas.3.–ESCOLAS DEPORTIVAS MUNICIPAIS. Dentro do ámbito das propias competencias municipais, seguindo o establecido pola LEI 3/2012, do 2 de abril, do deporte de Galicia, o Concello de Narón é o encargado de asumir a promoción do deporte local, velando pola seguridade dos seus practicantes. Para poder promover o deporte local dun xeito satisfactorio, o Concello leva a cabo a creación das escolas deportivas municipais. As ditas escolas funcionan na actualidade, unhas impartidas directamente polo Servizo de Deportes, e outras con convenios de colaboración cos clubs das diferentes modalidades deportivas; aínda que o presente Regulamento de Funcionamento das ditas escolas abarcará tanto a unhas como ás outras. A oferta deportiva do Concello de Narón caracterízase por ser un deporte:  Formativo  Educativo en valores  Saudable Cando falamos de deporte formativo, queremos dicir que a práctica deportiva debe considerarse como parte fundamental do desenvolvemento integral do individuo, servindo de medio para completar a súa formación. Se facemos referencia a educación en valores, queremos dicir que a práctica deportiva debe levar consigo uns valores implícitos de respecto, coidado do material, colaboración, cooperación, etc., que os encargados das ensinanzas deportivas deben tratar de inculcar aos practicantes que teñan ao seu cargo. Por último, e non menos importante, temos o deporte Saudable, co cal temos que ser capaces de concienciar aos practicantes das distintas disciplinas deportivas da estreita relación entre o deporte e a saúde e os seus beneficios. As principais características, obxectivos xerais, obxectivos específicos das diferentes escolas deportivas municipais pódense ver no apartado 4 nas Fichas de Actividades das Escolas Deportivas Municipais, que se achegan ao remate do presente Regulamento. FUNCIONAMENTO DAS ESCOLAS Temporalidade. –As Escolas Deportivas Municipais escomenzarán o día 1 de outubro de cada ano e rematarán o 30 de xuño do ano seguinte. Para as Escolas Conveniadas, estarase ao disposto nos respectivos convenios que o Concello de Narón asine anualmente co Club da disciplina deportiva correspondente, debendo adaptar os períodos de inscricións aos sinalados para as escolas impartidas directamente polo Concello de Narón. Inscrición. –Os usuarios das Escolas Deportivas Municipais impartidas directamente polo Concello de Narón a través do Padroado de Deportes terá o seguinte calendario: NOVAS INSCRICIÓNS Piscina e ximnasio Para os/as usuarios/as que non fixeron a reserva de praza para o mes de outubro, as datas de inscrición son as seguintes: – Posuidores do Bono Familiar e veciños/as de Narón. –Da segunda semana de setembro ao 30 de setembro, no horario de 9 a 13 horas de luns a venres. – Veciños/as outros concellos. –Da terceira ou cuarta semana de setembro ao 30 de setembro, no horario de 9 a 13 horas de luns a venres. Escolas Deportivas no Pavillón e Actividades Conveniadas. – Período de inscrición. –Da segunda semana de setembro ao 30 de setembro no horario de 9 a 13 horas de luns a venres. Escolas Deportivas Exteriores, Actividades Conveniadas e outras actividades de clubs. – Período de inscricións. –Da segunda semana de setembro ao 30 de setembro, no horario de 9 a 13 horas de luns a venres. RESERVA DE PRAZA POR TEMPORADA USUARIOS/AS QUE NON TEÑEN OS SEUS PAGOS DOMICILIADOS (Escolas Deportivas Complexo Polideportivo e Piscina. Actividade de Nado Libre. Ximnasia de Mantemento. Ioga. Musculación). Será requisito para ter dereito a dita reserva que o/a usuario/a figure inscrito/a nas ditas actividades coa data de 30 de xuño da tempada anterior. Para todos/as os/as usuarios/as que non teñen os seus pagos domiciliados a través de Entidade Bancaria, o pagamento do mes de outubro deberá facerse do 15 ó 22 de xuño recollendo o correspondente recibo na conserxería do Pavillón Polideportivo. USUARIOS/AS QUE TEÑEN OS SEUS PAGOS DOMICILIADOS Para os/as usuarios/as que teñen os seus pagos domiciliados, e que continúen na actividade para a seguinte temporada, o recibo do mes de outubro, pasarase ao cobro entre os días 03 e 10 de setembro. Os/as usuarios/as que non desexen continuar na actividade para a nova tempada, deberán comunicalo por escrito antes do 1 de setembro, no modelo establecido, que pode retirarse tanto nas oficinas como na conserxería do Complexo Polideportivo Municipal da Gándara. DOS USUARIOS/AS DAS ESCOLAS O acceso ás instalacións farase coa identificación oportuna, respectando os horarios establecidos e a instalación a utilizar, atendendo en todo momento ás modificacións dos empregados do servizo. Será requisito indispensable para poder acceder á instalación a presentación da seguinte documentación: a) Carné expedido ao titular polo Padroado de Deportes. b) Abono, naqueles casos en que o usuario/a faga uso desta modalidade. O usuario deberá satisfacer puntualmente as taxas correspondentes, que en todo momento se axustarán ás tarifas aprobadas, salvo no caso de que exista acordo ou concerto que supoña bonificación das ditas tarifas. O usuario das instalacións fará efectivo a taxa a que se refire o apartado anterior, no momento de reservara a hora ou a praza. O imcumprimento desta norma cancelará automáticamente a reserva da hora ou praza solicitada. Existirá un buzón para que o usuario poida dirixir as súas queixas, críticas ou suxerencias acerca do funcionamento das instalacións. Para poñer en funcionamento calquera escola deportiva, será necesario contar como mínimo cunha inscripción do 75% do número de prazas prefixadas. NORMAS E OBRIGAS DOS USUARIOS DAS ESCOLAS DEPORTIVAS O usuarios/as das Escolas Deportivas Municipais deberán cumprir coas normas establecidas no Regulamento de Réxime Interior das Instalacións Deportivas do Concello de Narón, aprobado polo Concello Pleno. SANCIÓNS Considéranse faltas leves o incumprimento destas normas. A sanción da falta leve consistirá na advertencia verbal ao usuario. Tres faltas leves darán lugar a unha falta grave. A sanción da falta grave consistirá na comunicación escrita ao usuario, co apercibimento de que a seguinte falta grave terá a consideración de moi grave. A falta moi grave consistirá, previo acordo da Asemblea do Padroado, da expulsión do usuario/a das instalacións. Toda norma non especificada neste Regulamento rexerase pola Lei do Deporte.4.–FICHAS DE ACTIVIDADES DAS ESCOLAS DEPORTIVAS MUNICIPAIS DO CONCELLO DE NARÓN ESCOLAS DEPORTIVAS PISCINA MUNICIPAL CONCELLO DE NARÓN ESCOLAS DEPORTIVAS PISCINA MUNICIPAL CONCELLO DE NARÓN O ALCALDE José Manuel Blanco Suárez